b'\n_START_ARTICLE_\nVojska\n_START_PARAGRAPH_\nVojska je izraz koji se u naj\xc5\xa1irem smislu koristi za stalne oru\xc5\xbeane snage neke dr\xc5\xbeave sastavljene od profesionalnih vojnika. Pod time se podrazumijevaju kopnena vojska, ratna mornarica, ratno zrakoplovstvo. Vojskom se, barem u mirnodopskom stanju, ne smatraju policija kao i druge paravojne formacije._NEWLINE_U u\xc5\xbeem smislu se izraz vojska koristi kao skra\xc4\x87enica za kopnenu vojsku.'